CONTRACT DE SERVICII

În temeiul Legii 98/2016 privind achizitiile publice şi a HG 395/2016 privind Normele metodologice de aplicare a prevederilor referitoare la atribuirea contractului de achizitie publica/ acordului cadru din Legea nr. 98/2016 privind achizitiile publice, părțile au convenit
semnarea prezentului contract:

1. Părţile contractante

ORASUL FLAMANZI cu sediul in FLAMANZI, str. Dumitru Iov, nr. 284, cod postal 717155, jud. Botosani,  telefon/fax 0231552351/0231552626, cod fiscal 3372173, cont ....................................................... deschis la TREZORERIA MUNICIPIULUI BOTOSANI, reprezentat legal prin primar OLOERIU DAN, în calitate de achizitor, pe de o parte, 

si

S.C. ................................., CUI ...................., nr. RC ...................., cu sediul în .................................., judeţul ........................., telefon: .............................., fax: ............................, cont trezorerie nr. .........................................., deschis la ........................................., și cont bancar nr. ....................................................., deschis la ......................................, reprezentată prin ................................., în calitate de administrator, denumită în continuare prestator, pe de altă parte, denumite în continuare împreună „Părţile” şi în mod individual „Partea”/„fiecare dintre Părţi”/„oricare dintre Părţi”, după caz.

2. Definiţii
În prezentul Contract următorii termeni vor fi interpretaţi astfel:
a. Contract – reprezintă prezentul Contract şi toate anexele sale.
b. Achizitor şi Prestator - părţile contractante, aşa cum sunt acestea numite în prezentul
Contract;
c. Preţul Contractului – preţul plătibil Prestatorului de către Achizitor, în baza Contractului,
pentru îndeplinirea integrală şi corespunzătoare a tuturor obligaţiilor asumate prin Contract;
d. Servicii – activităţi a căror prestare constituie obiectul Contractului;
e. Produse – echipamentele şi orice alte bunuri cuprinse în anexa/anexele la prezentul
Contract şi pe care Prestatorul are obligaţia de a le furniza aferent Serviciilor prestate
conform Contractului;
f. reprezintă o împrejurare de origine externă, cu caracter extraordinar, absolut imprevizibilă
şi inevitabilă, care se află în afara controlului oricărei părţi, care nu se datorează greşelii sau
vinei acestora, şi care face imposibilă executarea şi, respectiv, îndeplinirea contractului; sunt
considerate asemenea evenimente: războaie, revoluţii, incendii, inundaţii sau orice alte
catastrofe naturale, restricţii apărute ca urmare a unei carantine, embargou, enumerarea
nefiind exhaustivă, ci enunţiativă. Nu este considerat forţă majoră un eveniment asemenea
celor de mai sus care, fără a crea o imposibilitate de executare, face extrem de costisitoare
executarea obligaţiilor uneia din părţi.

3. Interpretare
3.1 În prezentul Contract, cu excepţia unei prevederi contrare, cuvintele la forma singular
vor include forma de plural şi viceversa, acolo unde acest lucru este permis de context.
3.2 Termenul “zi” sau “zile” sau orice referire la zile reprezintă zile calendaristice dacă nu se
specifică în mod diferit. 

4. Obiectul principal al Contractului
4.1 Obiectul prezentului contract constă în prestarea Serviciilor de interventie medicala constand in consultatii, analize de sange si examene medicale specializate pentru 600 de persoane, in cadrul proiectului ,,Masuri integrate pentru reducerea saraciei si dezvoltarea comunitara a orasului Flamanzi”, potrivit legislatiei in vigoare si in conformitate cu specificaţiile din Caietul de Sarcini.
4.2 Scopul Contractului constă în asigurarea tuturor participantilor, urmatoarele tipuri de servicii medicale cu rol de preventie si diagnostic precoce a afectiunilor cronice ( indeosebi a celor prioritizate prin strategia nationala pentru sanatate ): servicii de evaluare a starii de sanatatate, diagnostic, tratament, respectiv cunoasterea starii de sanatate individuala in vederea tratarii eventualelor afectiuni care pot crea deficit de acomodare in societate sau in munca si profilaxia afectiunilor cronice cu impact negativ asupra starii de sanatate individuala sau colectiva prin efectuarea de 
· consultatii medicale ce vor acoperi GT integral - 600 de persoane;
· analize medicale (biochimie/hematologie), pentru toti membrii Grupului Tinta ( 600 de persoane );
· Examene medicale specializate - in functie de rezultatele primelor doua evaluari medicale, acolo unde este cazul, se vor realiza la minim 100 de persoane, investigatii medicale amanuntite: teste Papanicolau, ecografii col uterin, mamografii, radiografii pulmonare, analize sange pentru HVA, VHB, VHC, HIV/SIDA, boli de nutritie si endocrinologice,  markeri tumorali,  CT cu substanta TORACE SI ABDOMEN etc.

5. Preţul Contractului
5.1 Preţul estimat pentru serviciile prestate, conform ofertei financiare, este de …………………….. lei fara TVA ;TVA=0,00, serviciile medicale fiind scutite de TVA, defalcat astfel:
	Nr. crt.
	Denumire serviciu
	Nr. persoane
	Pret in lei fara TVA/persoana
	Pret total in lei fara TVA              

	0
	1
	2
	3
	4
( col. 2 x col. 3 )

	1
	Pachet standard consultatie medicala, analize de sange si examene medicale specializate  
	600
	
	

	2
	Pachet analize de sange
	600
	
	

	3
	Examene medicale specializate
	100[footnoteRef:1] [1:  Numarul specificat este minimal, acesta putandu-se modifica in functie de rezultatele primelor doua evaluari medicale. Pretul total ofertat pentru aceste servicii nu se poate modifica in conditiile in care numarul de persoane examinate depaseste valoarea de 100.] 

	
	

	TOTAL
	



Pretul final va rezulta in urma efectuarii examinarilor tuturor persoanelor recrutate din grupul tinta, fara a se depaso valoarea estimata din buget, respectiv 360.000,00 lei fara TVA..
5.2. Plata preţului Contractului se va efectua din Bugetul proiectului.

6. Modalităţi de plată
6.1. Plata se va efectua prin ,,mecanismul decontarii cererilor de plata” in termen de 40 de zile lucratoare de la data primirii facturii la sediul Achizitorului, pe baza facturii fiscale, a Raportului de activitate si a Procesului verbal de Receptie Cantitativa si Calitativa incheiat fara obiectiuni, semnat de reprezentantul Prestatorului si de reprezentantul Autoritatii Contractante. 
6.2. Plata Serviciilor către Prestator se va face prin ordin de plată, pe baza facturii acceptate de către Achizitor, în contul de Trezorerie 
Va fi achitată doar contravaloarea serviciilor efectiv prestate.

7. Durata Contractului
7.1- Prestatorul se obligă să presteze „Servicii de interventie medicala constand in consultatii, analize de sange si examene medicale specializate pentru 600 de persoane, in cadrul proiectului ,,Masuri integrate pentru reducerea saraciei si dezvoltarea comunitara a orasului Flamanzi””de la data semnarii contractului si până la data de 21.03.2021.

8. Executarea Contractului
Executarea Contractului începe la data semnării contractului până la îndeplinirea obligațiilor contractuale între părți.

9. Documentele Contractului
Prestatorul va îndeplini activităţile stabilite în prezentul Contract, care include, în ordinea enumerării, prezentul Contract, precum şi următoarele anexe:
a) Caietul de sarcini;
b) Propunerea tehnică;
c) Propunerea financiară;
d) Raportul de activitate.

10. Ordinea de precedenţă
10.1. În cazul oricărei contradicţii între documentele prevăzute la punctul 9, prevederile acestora vor fi aplicate în ordinea de precedenţă stabilită conform succesiunii documentelor enumerate mai sus.
10.2. În cazul în care, pe parcursul îndeplinirii Contractului, se constată faptul că anumite elemente ale propunerii tehnice sunt inferioare sau nu corespund cerinţelor prevăzute în Caietul de sarcini, prevalează prevederile Caietului de sarcini. 

11. Obligaţiile principale ale Prestatorului
11.1. Prestatorul se obligă să presteze serviciile prevăzute la punctul 4 din contract, in conformitate cu legislatia incidenta, la standardele şi performanţele din Caietul de sarcini şi prezentate în propunerea tehnică, anexe la contract.
11.2. Prestatorul se obligă să asigure derularea în bune condiţii a activităţilor specifice contractului şi să asigure logistica pentru toate activităţile specifice contractului.
11.3. Prestatorul se obligă să întocmească Raportul de activitate a serviciilor prestate.
11.4. Prestatorul se obligă să emită factura aferentă serviciilor prestate prin prezentul Contract numai după aprobarea raportului de activitate a serviciilor prestate, de către Beneficiar.
11.5 Prestatorul se obligă să despăgubească Achizitorul împotriva oricăror:
a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele,
instalaţiile sau utilajele folosite pentru sau în legătură cu serviciile achiziţionate,b) daune-interese, costuri, taxe şi cheltuieli de orice natură aferente, cu excepţia situaţiei în care acestea sunt generate de o încălcare (a unor norme juridice sau contractuale) ce rezultă din respectarea Caietului de sarcini.

12. Obligaţiile principale ale Achizitorului
12.1. Achizitorul se obligă să recepţioneze, potrivit punctului 15 de mai jos, serviciile prestate în termenele convenite. 
12.2. Achizitorul aprobă/respinge Raportul de activitate a serviciilor prestate, în termen de 5 zile lucrătoare de la data primirii acestuia. Orice eventuala respingere va fi motivată, cu comentarii scrise.
12.3. Achizitorul se obligă să plătească preţul către Prestator, pe baza facturii fiscale, după aprobarea Raportul de activitate a serviciilor prestate si a procesului verbal de receptie.

13. Sancţiuni pentru neîndeplinirea culpabilă a obligaţiilor
13.1. În cazul în care, din vina sa exclusivă, Prestatorul nu îşi execută obligaţiile asumate prin
Contract, la termenele convenite, Achizitorul are dreptul de a deduce din Preţul Contractului, ca penalităţi, o sumă echivalentă cu 0,02% din valoarea obligaţiilor asumate prin Contract şi neexecutate la termen, pentru fiecare zi de întârziere.
13.2. În cazul în care Achizitorul nu onorează facturile în termen de 30 de zile de la expirarea
perioadei convenite in Contract, atunci prestatorul poate solicita, ca penalităţi, o sumă echivalentă cu 0,02% din valoarea facturii neachitate pentru fiecare zi de întârziere.
13.3. Nerespectarea obligaţiilor asumate prin prezentul Contract de către una dintre Părţi, în
mod culpabil şi repetat, dă dreptul Părţii lezate de a considera Contractul de drept reziliat şi
de a pretinde plata de daune-interese.

Clauze contractuale specifice

14.1. (1) Prestatorul are obligaţia de a presta Serviciile prevăzute în prezentul Contract cu profesionalismul şi promptitudinea cuvenite angajamentului asumat prin propunerea tehnică şi în conformitate cu cerinţele Caietului de sarcini.
(2) Prestatorul se obligă să supravegheze prestarea Serviciilor, să asigure resursele umane,materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru prezentul Contract, în măsura în care necesitatea asigurării acestora este prevăzută în Contract sau se poate deduce în mod rezonabil din acesta. 
14.2. Prestatorul va respecta şi va executa dispoziţiile Achizitorului referitoare la prestarea Serviciilor. În cazul în care Prestatorul consideră că dispoziţiile Achizitorului sunt nejustificate, acesta are dreptul de a formula obiecţii în scris, fără ca obiecţiile respective să îl exonereze de obligaţia de a executa dispoziţiile primite, cu excepţia cazului în care acestea contravin dispoziţiilor legale.
14.3. Prestatorul se obligă să presteze Serviciile în conformitate cu codul de conduită a profesiei sale şi să nu angajeze Achizitorul faţă de terţe părţi, în nicio modalitate, oricare ar fi
aceasta, fără acordul prealabil, în scris, al Achizitorului. Atunci când este cazul, Prestatorul va
aduce la cunoştinţa terţelor părţi obligaţia menţionată.

15. Alte responsabilităţi ale Achizitorului
Achizitorul se obligă să pună la dispoziţia Prestatorului orice facilităţi, documente şi/sau informaţii existente pe care acesta le-a cerut şi pe care Părţile, de comun acord, le consideră
necesare îndeplinirii prezentului Contract. Asemenea documente trebuie restituite Achizitorului la sfârşitul perioadei de execuţie a Contractului.

16. Recepţie şi verificări
16.1. Achizitorul are dreptul de a verifica modul de prestare a Serviciilor pentru a stabili conformitatea lor cu prevederile din propunerea tehnică, din Caietul de sarcini şi din Contract. Aceste verificări se vor realiza după finalizarea fiecărei activităţi sau oricând pe parcursul executării Contractului.
16.2. Recepţia activităţilor prevăzute în Contract va consta în aprobarea de către Achizitor a
Raportului de activitate si incheierea procesului verbal de receptie.
16.3. Serviciile prestate care nu corespund prevederilor Caietului de sarcini şi/sau ale propunerii tehnice, nu vor fi acceptate la plată.
16.4. Verificările vor fi efectuate în conformitate cu prevederile din prezentul Contract.

17. Confidenţialitate
17.1. Prestatorul va trata toate documentele şi informaţiile primite în legătură cu îndeplinirea Contractului ca fiind confidenţiale şi nu va publica sau dezvălui detalii ale Contractului în alt scop decât acela de a-şi îndeplini obligaţiile contractuale, fără a avea consimţământul prealabil, în scris, al Achizitorului.
17.2. Dezvăluirea oricărei informaţii faţă de persoanele implicate în îndeplinirea Contractului
se va face în acelaşi regim de confidenţialitate, şi se va extinde numai asupra acelor informaţii necesare în vederea îndeplinirii Contractului.
17.3. Prestatorul este îndreptăţit să solicite toate informaţiile şi datele considerate de către ambele Părţi necesare îndeplinirii Contractului.

18. Începere, finalizare, întârzieri, sistare
18.1. Prestatorul are obligaţia de a începe prestarea Serviciilor în conformitate cu prevederile punctului 8 din prezentul contract.
18.2. În cazul în care: a) orice motive de întârziere, ce nu se datorează Prestatorului, sau b) alte circumstanţe neobişnuite susceptibile de a surveni, altfel decât prin încălcarea Contractului de către Prestator, îndreptăţesc Prestatorul de a solicita prelungirea perioadei  de prestare a Serviciilor sau a oricărei faze a acestora, atunci Părţile vor revizui, de comun acord, perioada de prestare şi vor semna un act adiţional.
18.4. Dacă pe parcursul îndeplinirii prezentului Contract, Prestatorul nu respectă perioada de prestare, acesta are obligaţia de a notifica acest lucru, în timp util, Achizitorului.
Modificarea datei/perioadelor de prestare asumate a serviciilor se face cu acordul Părţilor,prin act adiţional.

19. Ajustarea Preţului Contractului
Preţul Contractului este ferm, în Lei. Pentru Serviciile prestate, plăţile datorate de Achizitor Prestatorului sunt cele declarate și prestate conform propunerii financiare, anexă la prezentul Contract.

20. Rezilierea Contractului
20.1. Prezentul contract încetează de plin drept, fără a mai fi necesară intervenţia unui/unei tribunal arbitral/instanţe judecătoreşti, în cazul în care una dintre părţi îşi încalcă vreuna din
obligaţiile esenţiale prevăzute la punctele 4, 6, 8, 11, 12, 14, 16 din prezentul contract, în caietul de sarcini şi oferta tehnică şi financiară, după ce a fost avertizată printr-o notificare scrisă, de către cealaltă parte, că o noua nerespectare a acestora duce la rezoluţiunea/rezilierea prezentului contract.
20.2. Achizitorul îşi rezervă dreptul de a denunţa unilateral Contractul, în cel mult 3 (trei) zile de la apariţia unor circumstanţe care nu au putut fi prevăzute la data încheierii Contractului şi care conduc la modificarea clauzelor contractuale, în aşa măsură încât îndeplinirea Contractului ar fi contrară interesului public. 
20.3 Fara a aduce atingere dispozitiilor dreptului comun privind incetarea contractelor sau dreptului autoritatii contractante de a solicita constatarea nulitatii absolute a contractului de achizitie publica, in conformitate cu dispozitiile dreptului comun, autoritatea contractanta are dreptul de a denunta unilateral un contract de achizitie publica in perioada de valabilitate a acestuia in una dintre urmatoarele situatii: 
   a) contractantul se afla, la momentul atribuirii contractului, in una dintre situatiile care ar fi determinat excluderea sa din procedura de atribuire potrivit art. 164-167 din Legea nr. 98/2016; 
   b) contractul nu ar fi trebuit sa fie atribuit contractantului respectiv, avand in vedere o incalcare grava a obligatiilor care rezulta din legislatia europeana relevanta si care a fost constatata printr-o decizie a Curtii de Justitie a Uniunii Europene.

21. Amendamente
21.1. Părţile Contractante au dreptul, pe durata îndeplinirii prezentului Contract, de a conveni modificarea clauzelor acestuia, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului cu respectarea prevederilor art 221 din Legea nr. 98/2016.
21.2. Prestatorul are obligaţia, în cazul în care propune modificarea clauzelor Contractului de a notifica Achizitorul cu cel puţin 10 zile înainte de data preconizată pentru intrarea în vigoare a amendamentului, excepţie făcând cazurile în care Părţile convin altfel.
21.3. Modificările minore pot fi convenite prin schimb de scrisori între părţile prezentului Contract.

22. Cesiunea
22.1 Prestatorul are obligaţia de a nu transfera total sau parţial obligaţiile sale asumate prin Contract.

23. Forţa majoră
23.1 - Forţa majoră este constatată de o autoritate competentă.
23.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
23.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
23.5 - Partea contractantă care invocă forţa majoră are obligaţia de a notifica celeilalte părţi
încetarea cauzei acesteia în maximum 15 zile de la încetare.
23.6 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

24. Soluţionarea litigiilor
24.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
24.2 - Dacă, după 15 de zile de la începerea acestor tratative, achizitorul şi prestaorul nu reuşesc să rezolve în mod amiabil o divergenţă contractuală, fiecare poate solicita ca disputa
să se soluţioneze de către instanţele judecătoreşti din România.

25. Limba care guvernează contractul
25.1 - Limba care guvernează contractul este limba română.

26. SUBCONTRACTAREA, TERT SUSTINATOR
26.1. Subcontractarea
26.1.1 La incheierea Contractului sau atunci cand se introduc noi subcontractanti, este obligatorie furnizarea către Achizitor a contractelor încheiate de către Prestator cu subcontractanții nominalizati in oferta sau declarati ulterior, astfel incat activitatile ce revin acestora, precum si sumele aferente prestatiilor, sa fie cuprinse in Contract devenind anexe ale acestuia. Ele trebuie sa cuprinda obligatoriu, insa fara a se limita: denumirea subcontractantilor, reprezentantii legali ai noilor subcontractanti, datele de contact, activitatile ce urmeaza a fi subcontractate, valoarea aferenta prestatiilor, optiunea de a fi plătiți direct de către Achizitor, optiunea de cesionare a contractului in favoarea Achizitorului ( daca este cazul ).
26.1.2. Prestatorul are dreptul de a inlocui/implica noi subcontractanti in perioada de implementare a Contractului, cu conditia ca schimbarea sa nu reprezinte o modificare substantiala a a acestuia, in conformitate cu cele prevazute expres de legislatia in vigoare privind achizitiile publice.
26.1.3 Prestatorul nu va avea dreptul de a inlocui/implica niciun subcontractant, în perioada de implementare a contractului fără acordul prealabil al Achizitorului. Orice solicitare privind inlocuirea/implicarea de noi subcontractanti, va fi inaintata catre Prestator in vederea obtinerii acordului Achizitorului intr un termen rezonabil  si care nu va putea fi mai mic de 15 zile inainte de momentul inceperii activitatii de catre noii subcontractanti.
26.1.4. In situatia prevazuta la art. 26.1.2., Prestatorul poate inlocui/implica subcontractantii in perioada de implementare a contractului, in urmatoarele situatii:
a)	inlocuirea subcontractantilor nominalizati in oferta ai ale caror activitati au fost indicate in oferta ca fiind realízate de subcontractanti;
b)	declararea unor noi subcontractanti, ulterior semnarii contractului, in conditiile in care lucrarile ce urmeaza a fi subcontractate au fost prevazute in oferta, fara a se indica initial optiunea subcontractarii acestora;
c)	renuntarea, retragerea subcontractantilor din contract.
26.1.5. In vederea obtinerii  acordului  Achizitorului, noii subcontractanti sunt obligați să prezinte:
-	declaratie pe proprie raspundere prin care isi asuma prevederile caietului de sarcini si a propunerii tehnice depusa de catre Prestator la oferta, pentru activitatile supuse subcontractarii;
-	contractele de subcontractare incheiate intre Prestator si noii subcontractanti ce vor cuprinde obligatoriu dar fara a se limita la acestea, informatii cu privire la activitatile ce urmeaza a fi subcontractate, datele de contact si reprezentantii legali, valoarea aferenta activitatii ce va face obiectul contractului;
-	certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.
26.1.6. Dispozitiile privind inlocuirea/implicarea de noi subcontractanti nu diminueaza in nici o situatie raspunderea Prestatorului in ceea ce priveste modul de indeplinire a Contractului.
26.1.7. In vederea finalizarii Contractului, Achizitorul poate solicita în condițiile legislatiei achizitiilor, iar Prestatorul se obliga sa cesioneze in favoarea Achizitorului, contractele incheiate cu subcontractantii acestuia, Prestatorul obligandu-se totodata sã introduca in contractele sale cu subcontractanții clauze in acest sens. Intr-o asemenea situatie Contractul va fi continuat de subcontractanți. Dispozitiile  privind  cesiunea  contractului   de subcontractare nu diminueaza in nici o situatie raspunderea Prestatorului fata de Achizitor in ceea ce priveste modul de indeplinire a Contractului.

26.2 Plata directa catre subcontractanti
26.2.1 Achizitorul poate efectua plati corespunzatoare partii/partilor din Contract indeplinite de catre subcontractantii daca acestia si-au exprimat in mod expres aceasta optiune, conform dispozitiior legale aplicabile privind achizitiile publice.
26.2.2. In aplicarea prevederilor art. 26.2.1. subcontractantii isi vor exprima la momentul nominalizarii lor in oferta si oricum nu mai tarziu de data incheierii Contractului, sau la momentul introducerii acestora in Contract, dupa caz, optiunea de a fi platiti direct de catre Achizitor.
26.2.3 Achizitorul efectueaza platile directe catre subcontractantii agreati doar atunci cand prestatia acestora este confirmata prin documente agreate de toate cele 3 parti, respectiv Achizitor, Prestator si subcontractant sau de Achizitor si subcontractant atunci cand, in mod nejustificat, Prestatorul blocheaza confirmarea executarii obligatiilor asumate de subcontractant.
26.2.4. In aplicarea prevederilor art. 26.1.7 Acordul partilor se poate materializa prin incheierea unui act aditional la contract intre Achizitor, Prestator si Subcontractant atunci cand contractul de subcontractare este cesionat Achizitorului

26.3. Tertul Sustinator
26.3.1 Prezentul contract reprezinta si contract de cesiune a drepturilor litigioase ce rezulta din incalcarea obligatiilor ce ii revin tertului sustinator in baza angajamentului ferm, anexa la prezentul contract. Cu titlu de garantie, prin semnarea prezentului contract, Prestatorul consimte ca  Achizitorul se poate subtitui in toate drepturile sale, rezultate in urma incheierii angajamentului ferm, putand urmari orice pretentie la daune pe care acesta ar putea sa o aiba impotriva tertului sustinator pentru nerespectarea obligatiilor asumate de catre acesta
26.3.2 In cazul in care Prestatorul este in imposibilitatea derularii prezentului contract, respectiv pentru partea de contract pentru care a primit sustinere din partea tertului in baza angajamentului ferm, tertul sustinator este obligat a duce la indeplinire acea parte a contractului care face obiectul respectivului angajament ferm. Inlocuirea Prestatorului initial cu tertul sustinator, nu reprezinta o modificare substantiala a contractului in cursul perioadei sale de valabilitate si se va efectua prin semnarea unui act aditional la contract si fara organizarea unei alte proceduri de atribuire.

27. Comunicări
27.1 - (1) Orice comunicare între părţi, referitoare la îndeplinirea prezentului contract,trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
27.2 - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

28. Legea aplicabilă contractului
28.1 - Contractul va fi interpretat conform legilor din România.

Părţile au înţeles să încheie azi ........................ prezentul contract în 2 (două) exemplare, câte unul pentru  fiecare parte.

ORAŞUL  FLĂMÂNZI

	Prestator,
S.C. ..........................

	Primar,
Dan OLOERIU








	Administrator, 
...........................








	Contabil șef,
Aurelia ATODIRESEI




	

	Consilier juridic,

	Avizat C.F.P.,

